22.5.2013 Jurnalul Oficial al Uniunii Europene L 1355 REGULAMENTUL DE PUNERE ÎN APLICARE (UE) NR. 467/2013 AL COMISIEI din 16 mai 2013 de modificare a Regulamentului (CE) nr. 206/2009 privind introducerea în Comunitate a transporturilor personale cu produse de origine animală, în ceea ce privește informațiile care trebuie puse la dispoziția călătorilor și a publicului larg în cadrul afișelor (Text cu relevanță pentru SEE) COMISIA EUROPEANĂ, având în vedere Tratatul privind funcționarea Uniunii Europene, având în vedere Directiva 2002/99/CE a Consiliului din 16 decembrie 2002 de stabilire a normelor de sănătate animală care reglementează producția, transformarea, distribuția şi introducerea produselor de origine animală destinate consumului uman (!), în special articolul 8 alineatul (5) a treia liniuță, întrucât: (1) Regulamentul (CE) nr. 206/2009 al Comisiei (?) stabileşte normele privind introducerea în Uniune a transporturilor personale de produse de origine animală cu caracter necomercial care fac parte din bagajele personale ale călătorilor sau sunt livrate către persoane private în cantități mici, de asemenea ca urmare a comenzilor la distanță (de exemplu, prin poştă, prin telefon sau pe internet). (2) Articolul 3 din Regulamentul (CE) nr. 206/2009 prevede că statele membre trebuie să se asigure că, la toate punctele de intrare în Uniune, călătorilor sosiți din țări terțe li se atrage atenția asupra condițiilor veterinare apli- cabile transporturilor personale introduse în Uniune. Informațiile care trebuie puse la dispoziția călătorilor trebuie să includă cel puțin informațiile conținute în unul dintre afişele prezentate în anexa III la regulamentul respectiv. Afişele conțin informații privind derogările acordate anumitor ţări terțe datorită proximității lor geografice şi riscului limitat pe care îl prezintă pentru sănătatea animală. (3) Croația este una dintre țările respective. Este necesar să se elimine menţiunea referitoare la această țară din afișele respective sub rezerva și de la data intrării în vigoare a Tratatului de aderare a Croației. (4) Este necesar, de asemenea, să se revizuiască formularea şi modul de prezentare a mesajului conținut în afișele respective pentru a fi mai dclar pentru călători şi publicul larg. (5) Prin urmare, anexa III la Regulamentul (CE) nr. 206/2009 trebuie modificată în consecință. (6)  Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală, ADOPTĂ PREZENTUL REGULAMENT: Articolul 1 Anexa III la Regulamentul (CE) nr. 206/2009 se înlocuieşte cu textul din anexa la prezentul regulament. Articolul 2 Prezentul regulament intră în vigoare sub rezerva şi la data intrării în vigoare a Tratatului de aderare a Croației. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 16 mai 2013. () JO L 18, 23.1.2003, p. 11. () JO L 77, 24.3.2005, p. 1. Pentru Comisie Președintele JosE Manuel BARROSO